‘આવ રે વરસાદ, ઢેબરિયો પરસાદ, ઉની ઉની રોટલી ને કારેલાનું શાક’, વર્ષોથી ગુજરાતમાં જ્યાપે પણ ચોમાસાની શરૂઆત થાય ત્યારે બાળકો દ્વારા આ ગાવામાં આવે છે. ઉનાળામાં તડકો હંમેશા આકરો હોય છે. જ્યારે પ્રથમ વરસાદ ગુજરાતની ધરતીને ભીંજવે છે ત્યારે ભીની માટીની સુગંધથી વાતાવરણ ખુશનુમા અને અદ્ભૂત બની જાય છે. કોઈપણ વ્યક્તિ ચોમાસામાં ચટપટ ખાવાનું ચૂકતું નથી અને એમાં પણ અમદાવાદીઓ તો જરા પણ પાછળ નથી રહેતા. એટલે જ વરસાદ પડે એટલે લારીઓ અને ફૂડ સ્ટોલ પર લાઈનો લાગે છે.